
Es presenten les dades preliminars sobre taxes anuals d'erosió contínua per disgregació 
granular als penya-segats calcaris i calcarenítics del Miocè Superior localitzats a les 
àrees de s'Alavern (Llucmajor) i Punta des Sabinar (Santanyí) del SE de Mallorca. La 
instal-lació, al peu dels penya-segats, de trampes de sediment per tal de recollir el mate- 
rial particulat alliberat per la disgregació granular ha permès avaluar les taxes de retro- 
cés dels penya-segats per aquest tipus de procès erosiu. El seguiment del retrocés s'ha 
realitzat durant 379 dies dividits en 17 campanyes de mostreig. Les taxes mitjanes d'e- 
rosió obtingudes, que no han implicat en cap cas un canvi de fisionomia de les costes 
objecte d'estudi, han estat de 0,025 mm any-! per a Punta des Sabinar i de 0,117 mm 
any”! per a s'Alavern. 

Paraules clau: Illes Balears, erosió contínua, retrocés del penya-segat, disgregació gra- 
nular contínua. 


EROSIVE PROCESSES AT EASTERN MALLORCA SEACLIFFS (ILLES BA- 
LEARS, WESTERN MEDITERRANEAN): EVALUATION OF EROSION RATES BY 
GRANULAR DISGREGATION, PRELIMINARY DATA. Preliminary continuous ero- 
sion annual rates, as granular disintegration, of the SE sea cliffs of Mallorca are presen- 
ted. Two localities have been assessed, s'Alavern (Llucmajor) and Punta des Sabinar 
(Santanyí), both on Upper Miocene limestone and calcarenites. Eleven sediment traps 
have been installed at the cliff toe in order to log the amount of particulate material rele- 
ased by granular disintegration. Cliff retreat due to this kind of erosion process has been 
evaluated through seventeen monitoring campaigns, which represents a time span analy- 
sis of 379 days. The resulting mean erosion rate is 0.025 mm yr! at Punta des Sabinar, 
and 0.117 mm yr" in the case of s'Alavern site. These values and process do not repre- 
sent in any case a significant change on the morphological aspect of the cliff. 
Keywords: Balearic Islands, continuous erosion, cliff retreat, granular disintegration. 

Introducció 


La importáncia creixent dels estudis del 
litoral, en el cas de les Balears, presenta un biaix 
cap a les costes baixes i d'acumulació (Corbí, 
1990; Martín i Rodríguez-Perea, 1996; Servera, 
1997; Servera i Martín, 1996; Servera i Rodrí- 
guez-Perea, 1996; Rodríguez-Perea et al., 2000, 
entre d'altres), mentre que pocs estudis fan 
referencia a les costes rocoses, les quals, en el 
nostre cas representen un percentatge lineal molt 
superior a les costes arenoses (80,63 % per a la 
costa rocosa front a un 9,38 % per a les costes 
d'acumulació i 9,99 % costes antropitrales modi- 
ficades). 

És dins dels estudis del litoral rocós, a part 
dels aspectes purament descriptius i morfogenè- 
tics, on l'estudi dels processos dinàmics tenen un 
pes específic important, en especial la contribu- 
ció del seu resultat final que coincideix quasi bé 
sempre amb la seva modificació i, per tant, amb 
el seu retrocés. 

El retrocés d'un penya-segat costaner està 
condicionat per la combinació dels processos 
d'origen marí i subaeri, que hi incideixen al 
damunt (Trenhaile, 1987, Sunamura, 1992). 
Aquests processos erosius de desmantellament 
dels penya-segats es poden separar en processos 
continus i discontinus (Marques, 1997). 

Els processos d'erosió discontínua se solen 
organitzar amb episodis excepcionals en els 
quals té lloc l'alliberament de gran quantitat de 
material, amb volums de l'ordre de metres cúbics 
en un breu interval de temps (Marques, 1997). 
Aquests processos solen tenir una distribució ale- 
atòria en el temps i es desencadenen quan hi ha 
una conjunció de tota una sèrie de factors i fenò- 
mens tals com règim de precipitació, grau d'o- 
bertura de les fractures i rebliment de fractures 
per argiles (Erismann i Abele, 2001; Balaguer et 
al., 2002). Els processos d'erosió contínua, tal i 
com el seu nom indica, es donen de forma segui- 
da i persistent en el temps. L'erosió contínua dels 
penya-segats es diferencia de la discontínua o 
sobtada pel volum de sediment o material allibe- 
rat i per la variable temporal. Aquest tipus d'ero- 
sió es pot produir a partir de processos de mete- 
orització física, química o biològica que, entre 


d'altres, afavoreixen la disgregació granular con- 

tínua. Les taxes d'alliberament de material són 

molt menors que en els procesos catastròfics, de 

l'ordre de mil.límetres cúbics (Marques, 1997,. 
Villanueva et al., 2000, Palmer et al., 2001; 

Balaguer et al., 2001; 2002). 

L'alliberament continu de material te lloc a 
partir de l'acció combinada dels agents subaéris i 
marins (Blanco-Chao i Pérez-Alberti, 1996). Els 
processos marins afavoreixen, especialment 
durant els dies de fortes tempestes, la deposició 
de sals a la paret i, especialment, a l'interior de 
les microfractures dels penya-segats costaners, a 
la vegada que contribueixen a l'humitejament del 
penyal (Holmes,1998). Els principals factors 
subaeris són les precipitacions atmosfèriques i 
els canvis de temperatures. Les precipitacions 
participen activament en el rentat de les parets 
dels penya-segats, en l'humitejament dels mate- 
rials i en l'increment de la càrrega hidràulica que 
ha de suportar el penya-segat. Les variacions tèr- 
miques tenen una gran influència en els proces- 
sos d'expansió dilatació-contracció i en el creixe- 
ment de cristalls de sals (Goudie i Viles, 1995, 
1997). 

Per tal d'avaluar el paper de la disgregació 
granular en el litoral rocós a partir d'aquest pro- 
cés, s'ha desenvolupat un sistema de mostreig de 
material granular particulat per a quantificar la 
taxa d'erosió contínua que sofreixen els penya- 
segats costaners de Mallorca. 


Marc físic de les àrees d'estudi 


L'estudi de la disgregació granular contí- 
nua dels penya-segats s'ha dut a terme a les 
àrees de Punta des Sabinar (Santanyí) i s'Ala- 
vern (Llucmajor), localitzades a les costes del 
Llevant i Migjorn de Mallorca (Fig. 1) respecti- 
vament, on afloren els materials calcaris del 
Miocè Superior. 

A la Punta des Sabinar, localitzada entre 
Cala Figuera i Cala Mondragó, la línia de costa 
està constituida per penya-segats de perfil esgla- 
onat d'altures compreses entre 20 i 25 m. La zona 
de s'Alavern es troba entre la urbanització de 
Vallgornera i Punta Plana i s'inserta dins d'un 

tram de costa amb penya-segats d'altures com- 
preses entre 15 i 20 m (Fig. 2a, bi c). 


El rocam 


Ambdues zones d'estudi presenten una 
seqüència estratigràfica pertanyent al Miocè 
Superior, gairebé idèntica, només presenten 
diferències pel que fa als materials localitzats a la 
part superior dels penya-segats estudiats. 

La seqüència estratigràfica dels penya- 
segats de s'Alavern (Fig. 2a), s'inicia amb les cal- 
carenites del Complex Terminal (Barón i Pomar, 
1978: Pomar et al., 1983) dites també Calcàries 
de Santanyí (Fornós, 1983). La seqüència gene- 


ral de les Calcàries de Santanyí es divideix en 
tres unitats, el complex de Manglar amb una 
potència d'uns 10 metres, el Complex Estromato- 
lític Inferior amb una potència mitjana entre 112 
metres i la Unitat Oolítica amb una potència mit- 
jana d'uns 5 m. Sobre aquests, i amb contacte 
erosiu i discordant es disposen uns nivells Plio- 
quaternaris amb encrostaments calcaris i pale- 
osòls amb una potència d'uns 5 m. 

Els penya-segats de Punta des Sabinar 
estan formats per les calcàries i calcarenites del 
Miocè Superior (Fig. 2b i 2c), a la base es troben 
les calcàries esculloses corresponents amb la 
Unitat Escullosa (Barón, 1977) que arriben a 
assolir una gruixa mitjana de 3 m. A continuació, 
i amb un contacte erosiu, es disposen les calcare- 

1.- Cas Busso (Llucmajor) 

2.- Es Mas Déu (Llucmajor) 

Fig. 1. Localització de les árees d'estudi amb la distribució de les trampes de sediment. Tant la Punta des Sabinar 
com s'Alavern es troben a plataformes formades per les calcàries i calcarenites del Miocè Superior. 
Fig. 1. Study sites and sediment trap distribution. Sa Punta des Sabinar and s'Alavern are located ona platform 


formed by sandstones and limestones from upper Miocene. 

nites del Complex Terminal que en aquest sector A gents climátics 
presenten una poténcia mitjana d'uns 18 m. Les 
margocalcáries del Complex de Manglar assolei- La distribució de la precipitació durant l'in- 
xen un gruix d'uns 10 m, el Complex Estromato-  terval comprès entre els mesos de setembre de 
lític Inferior té una potència d'entre 1i 2miles 2001 i2002 presenta quatre màxims ben marcats 
calcàries oolítiques corresponents a la Unitat (Fig. 3) a la segona quinzena de novembre, sego- 
Oolítica, oscil-len entre 6 i 7 m de gruixa. na quinzena de març i principis d'abril, primera 
En aquest sector de costa són característics quinzena de maig i des de la segona quinzena de 
els paleocol.lapses de tipus càrstic, de cavitats juliol fins a finals d'agost. L'histograma de preci- 
localitzades dins de les calcàries esculloses, oco- pitacions (Fig. 3) representa prou bé la irregula- 
rreguts durant el Miocè Superior (Fornós, 1999, ` ritat característica del clima mediterrani (Lluch i 


Fornós et al., 1990, Ginés 2000, Robledo, 2001). Dubón, 1997), amb períodes poc plujosos seguits 
El procés de col-lapse també afecta l'estructura d'altres amb altes taxes de precipitació. 


dels nivells calcarenítics del Complex Terminal, Les dades de precipitació, recollides a les 
donant lloc, puntualment, a nivells de bretxes. La cinc estacions meteorològiques més pròximes a 
trampa PS 2 està localitzada al peu d'un penya- Jes àrees d'estudi (3 a Punta des Sabinar i 2 a s'A- 
segat afectat per aquest fenomen (Fig. 2b). lavern), mostren grans diferències, malgrat la 
proximitat. A les de Punta d'es Sabinar, l'estació 
de l'Alqueria Blanca, amb 676 mm (Fig. 3), supe- 
ra en més de 100 mm les precipitacions recolli- 

Fig. 2. A) Perfils topogràfics, columna estratigràfica i localització de les trampes de sediment (SA 1, SA 2, SA 3 i 
SA 4), de l'àrea d'estudi de s'Alavern (Llucmajor. Mallorca). La llegenda s'exposa a la Fig. 2c. 

Fig. 2. A) Topographic profiles, estratigraphic section and location of sediment traps (SA 1, SA 2, SA 3, SA 4 ), loca- 
ted at s'Alavern (Llucmajor. Mallorca). Legend at Fig. 2c. 

des a les estacions del Parc Natural de Mondragó 
(557,7 mm) i Cala Figuera (548 mm), localitza- 
des a la línia de costa. També es presenten 
diferències entre les estacions pròximes a l'àrea 
d'estudi de s'Alavern (Fig. 3) on l'estació de Cas 
Busso (849 mm) supera en gairebé 200 mm la de 
Mas Déu (660 mm). 

Les temperatures mitjanes, per al període 
1960-1980 (Guijarro, 1986), per a les àrees de 
Punta des Sabinar i s'Alavern són de 17,8°C i 
17,40C respectivament. Durant els mesos més 
freds les temperatures mitjanes no són inferiors 
als 8,5%C a Punta des Sabinar i 7,4 °C a s'Alavern. 
Els mesos més calorosos, les temperatures mitja- 
nes són de 29,7°C i 30,2%C a Punta des Sabinar i 
s'Alavern respectivament. 

Les hores d'insolació que reben els penya- 
segats de les àrees d'estudi, depenen de la seva 
orientació. El grau o quantitat d'insolació rebuda 
influeix en la temperatura dels materials que els 

conformen (Holmer, 1998). Els penya-segats de 
Punta des Sabinar, amb una orientació SVV-NE 
deixen de rebre la incidència directa del sol a par- 
tir de migdia. En canvi, els de s'Alavern, amb una 
orientació E-W, reben la màxima insolació a par- 
tir de migdia. 


Mètode 


Els estudis sobre la disgregació granular 
contínua s'han dut a terme a les costes espadades 
de s'Alavern (Llucmajor) i de Punta des Sabinar 
(Santanyí). La recollida del material particulat, 
que desprenen de forma gairebé contínua els 
penya-segats, s'ha realitzat mitjançant la utilitza- 
ció de trampes de sediment, col-locades al peu 
dels penya-segats objecte d'estudi, de la forma 
que es pot observar a la Fig. 4. 

Fig 2. B.) Perfils topogràfics, columna estratigràfica i localització de les trampes de sediment (PS 1, PS 2, PS3 i 
PS 4) de l'àrea d'estudi de Punta des Sabinar (Santanyí. Mallorca). La llegenda s'exposa a la Fig. 2c. 

Fig. 2c. B) Topographic profiles, estratigraphic section and location of sediment traps (PS 1, PS 2, PS 3, PS 4), 
located at Punta des Sabinar (Santanyí. Mallorca). Legend at Fig. 2c. 

S'han instal-lat 11 trampes de sediment, 4 a 
l'àrea de s'Alavern i 7 a l'àrea de Punta des Sabi- 
nar. S'han distribuit de manera aleatòria al peu 
dels penya-segats calcaris que conformen les 
línies de costa d'ambdues àrees d'estudi. El mos- 
treig s'ha realitzat durant el període comprès 
entre el 10 de setembre de 2001 i el 26 de setem- 
bre de 2002 (379 dies). 

Les trampes de sediment utilitzades han 
consistit en uns recipients de PVC amb una ober- 
tura superior rectangular (30 cm x 24 cm) i una 
altura de 34 cm. La capacitat màxima d'aquests 
sistemes de mostreig de sediment és de 24.480 
cm3. Amb la finalitat de retenir els sediments més 
fins durant els dies de vent, a l'interior s'han ins- 
tal-lat unes xarxes d'1 mm de diàmetre. 

Les campanyes de recollida de sediment, 
per a ambdues àrees d'estudi, coincideixen el 
mateix dia. El buidatge de les trampes s'ha realit- 
zat 17 vegades amb una periodicitat mitjana de 
22 dies. El període més curt ha estat de 14 dies, 
entre el 13 i el 27 d'agost de 2002, i el període 
més llarg ha tingut 30 dies compresos entre el 27 
d'agost i el 26 de setembre de 2002. 

A partir del pes del material dipositat dins 
la trampa de sediment, les taxes de retrocés s'han 
obtingut mitjançant els següents càlculs: 


P/d=V 
V/S = TBR 
TBR/T = TDR 

Fig 2, C.) Perfils topográfics, columna estratigráfica i localització de les trampes de sediment (PS 5, PS 6 i PS7) 
de l'área d'estudi de Punta des Sabinar (Santanyí, Mallorca). 
Fig. 2c. C) Topographic profiles, estratigraphic section and location of sediment traps (PS 5, PS 6, PS 7), located 


at Punta des Sabinar (Santanyí, Mallorca). 

Fig. 3. Valors de precipitació per a cadascun dels 17 períodes de mostreig compresos entre el 10 de setembre de 
2001 i el 26 de setembre de 2002. 
Fig. 3. Rainfall values for 17 sampling periods since 10th of september of 2001 till 26 th of september of 2002. 


- P és el pes de la mostra (g). 
- d és la densitat de la roca estimada en 2,2 
g/cm?. 
- V és el volum de material alliberat i S és la 
superfície afectada pel retrocés (cm). 


- S és l'àrea mostrejada (cm?) (Fig. 4). ¿4— sa a 
- TBR és la taxa bruta de retrocés (cm). 7 
- T és l'interval de temps transcorregut entre ; hio 
dues mesures (dies). A sediment 

- TDR Taxa diaria de retrocés (cm/dia). 4 ao 

Les superfícies de mostreig s'han establert a E j 
partir de la màxima altura de la trampa (30 cm) i [e 
de l'altura del penya-segat estudiat de la manera se 


en la que es pot observar a la Fig. 4. 

A partir de les TDR s'han extret els valors 
anuals de disgregació granular. Les dades obtin- 
gudes s'han relacionat amb el règim de precipita- 
cions i amb la incidència dels temporals marins 
com a responsables de la deposició de sals a les 
parets dels penya-segats. També s'ha procedit a la 
caracterització textural del sediment recollit a les 
trampes i a les implicacions de les sals en el pro- 
cés d'alliberament de material. 


Fig. 4. Esquema de la localització de les trampes de 
sediment al peu dels penya-segats i la superfície mos- 
trejada. 

Fig. 4. Location sketch of sediment traps at the cliff 
toe and sampled area. 

Fig. 5. Relació entre els valors de precipitació (mm) i taxes de mitjanes de retrocés (mm) per a cada un dels perí- 
odes de mostreig. 
Fig. 5. Relationship between rainfall values (mm) and mean erosion rates (mm) for every sampling periods. 





Fig. 6. Sediments recollits a les trampes SA 3 (a), PS 1 (b) i PS 7 (c), on queden paleses les diferències de textu- 
ra, coloració i composició. 
Fig. 6. Aspect of sediment collected in sediment traps SA 3 (a), PS 1 (b) and PS 7 (c). 

En algunes de les campanyes les trampes 
han estat sustretes o bé desplaçades del seu 
emplaçament (-0- a les Taules 1 i 2). L'àrea de 
Punta des Sabinar ha sigut la més afectada. Les 
trampes PS 1, PS 2, PS 3, PS 4, PS 7 i SA 4 en 
són bon exemple (Taules 1 i 2). 


Resultats 


Taxes de retrocés 

Les taxes de retrocés anual dels penya- 
segats de Punta des Sabinar (PS) oscil-len entre 
els 0,010 mm any -! i 0,065 mm any "i. Les 
superfícies de mostreig a partir de les quals s'han 

calculat les taxes anuals de retrocés tenen una 
extensió de 34.100 cm? a PS 1 i PS 2, 35.200 cm? 
a PS 3, 36.300 cm? a PS 4, 19.800 cm? a PS 5 i 
34.000 cm? a PS 6 i PS 7. Les taxes mitjanes de 
retrocés per a cada una de les trampes 
instal-lades a Punta des Sabinar són: 


eLa trampa PS1 reflexa un retrocés de 
0,010 mm anual, amb els valors màxims durant 
octubre, novembre i juliol-agost. Els valors 
mínims els presenta durant setembre (2001), 
gener i febrer (Taula 1). 

eLa trampa PS 2 presenta un retrocés de 
0,012 mm anuals; les majors taxes d'erosió s'en- 
registraren durant els mesos d'octubre, novem- 

0.05409 0.01087 0.32724 0.07740 


Taxa mitjana de retrocés anual SA: 0.1174 mm any -1 


Taula 1. Valors obtinguts i càlculs de taxes de retrocés anuals de les trampes instal-lades a sa Punta des Sabinar 
(PS) i s'Alavern (SA), per a cada un dels períodes de mostreig i taxa mitjana de retrocés anual. Els períodes amb 
valor zero no s'han comptabilitzat a l'hora de realitzar les mitjanes. . 

Table 1. Mean erosion anual rates calculated since sediment collected in sediment traps installed at sa Punta des 
Sabinar (PS) and s'Alavern (SA). Sampling periods vvith zero have not been counted to calculate arithmetic mean. 





46 Boll. Soc. Hist. Nat. Balears, 46 (2003) 


bre, desembre i agost. En canvi els valors mínims 
s'han enregistrat durant els mesos de febrer i juny 
(Taula 1). 

«La trampa PS 3 mostra un retrocés de 
0,016 mm anuals i les majors taxes d'erosió es 
distribueixen durant els mesos de novembre i 
abril. Pel que fa a les taxes de retrocés més bai- 
xes, tenen lloc durant els mesos de maig i juny 
(Taula 1). 

eLa trampa PS 4 té una taxa d'erosió anual 
de 0,014 mm any". Les taxes de retrocés més ele- 
vades es distribueixen durant els mesos de 
novembre i agost, i les més baixes es distribuei- 
xen durant els mesos de gener, febrer i abril 
(Taula 1). 

eLa trampa PS 5 presenta una taxa mitjana 
de retrocés de 0,016 mm any -!, es dóna un major 

retrocés durant els mesos de novembre i maig, en 
canvi les taxes més baixes es donen durant els 
mesos de febrer i maig-juny (Taula 1). 

eLa trampa PS 6, és la que presenta la taxa 
de retrocés més alta amb 0,065 mm — any" . Les 
majors taxes d'erosió es distribueixen durant els 
mesos de novembre, desembre i maig, en Canvi, 
les taxes d'erosió presenten els valors més baixos 
durant els mesos de gener i juny (Taula 1). 

eLa trampa PS 7 presenta una taxa de retro- 
cés moderada de 0,040 mm any", amb els majors 
valors durant novembre i desembre i les menors 
durant juny i juliol (Taula 1). 

Les taxes de retrocés anual dels penya- 
segats de la zona d'estudi de s'Alavern (SA), 
oscil-len entre 0,011 mm any" i 0,3 mm any . Les 
superfícies de mostreig de les trampes tenen una 

Taxa mitjana de retrocés diària SA; 0.00034 mm dia -1 


Taula 2. Valors obtinguts i càlculs de taxes de retrocés diàries de les trampes instal-lades a sa Punta des Sabinar 
(PS) i s'Alavern (SA), per a cada un dels períodes de mostreig i taxa mitjana de retrocés diari. Els períodes amb 
valor zero no s'han comptabilitzat a l'hora de realitzar les mitjanes. 

Table 2. Mean erosion daily rates calculated since sediment collected in sediment traps installed at sa Punta des 
Sabinar (PS) and s'Alavern (SA). Sampling periods with zero have not been counted to calculate arithmetic mean. ` 

extensió de 33.800 cm2 a SA 1, 35.420 cm2 a SA 
2, 28.380 cm2 a SA 3 i 37.840 cm2 a SA 4. Les 
taxes mitjanes de retrocés calculades per a cada 
una de les trampes de sediment instal-lades en 
aquesta zona són: 

eLa trampa SA 1 presenta una taxa d'erosió 
anual de 0,054 mm any ". Els màxims valors d'e- 
rosió s'han donat durant els mesos d'abril, maig, 
agost i setembre (2002). Els mínims s'han donat 
a desembre, gener i la segona quinzena de maig 
(Taula 1). 

eLa trampa SA 2 ha enregistrat un retrocés 
de 0,011 mm any ". La màxima erosió ha tingut 
lloc durant els mesos d'octubre, novembre i 
agost. Els valors mínims durant la segona quin- 
zena dels mesos de març i maig (Taula 1). 

"La trampa SA 3, és la que presenta la 
major taxa de retrocés amb 0,33 mm any ", les 
majors taxes d'erosió han tingut lloc durant els 
mesos de novembre, maig, juny, juliol i agost. 
Les menors taxes s'han enregistrat durant la 
segona quinzena de novembre i primera de 
desembre i durant gener (Taula 1). 

eLa trampa SA 4 te una taxa de retrocés de 
0,077 mm any " i els majors valors de retrocés 
s'han enregistrat durant octubre, novembre, maig 
i agost. Els mesos de gener i març són els que 
han presentat uns valors de retrocés més baixos 
(Taula 1). 

Tant a l'àrea de Punta des Sabinar com de 
s'Alavern, els valors de les taxes de retrocés diari 
(TDR), segueixen les mateixes pautes (Taula 2) 
que les taxes brutes de retrocés (TBR) i les taxes 
de retrocés anuals (Taula 1). 

Els valors mitjans de retrocés dels penya-segat a 
partir dels processos de disgregació granular 
contínua són de 0,025 mm any " per a Punta des 
Sabinar i de 0,117 mm any” per a s'Alavern. 
Malgrat les diferències en el grau de retrocés, 
ambdues àrees coincideixen en els moments de 
màxim retrocés que s'han donat durant els 
següents períodes: 30/10/01-19/11/01, 17/12/01- 
07/01/02,  12/03/02-09/04/02, 30/04/02- 
16/05/02, 13/08/02. Aquests períodes de máxim 
retrocés del penya-segat, a excepció del comprès 
entre el 17/12/01-07/01/02, coincideixen amb els 
valors de màxima precipitació esmentats a l'apar- 
tat de climatologia (Fig. 5). 


Característiques del material recollit 

El material recollit a les trampes de sedi- 
ment, varia quant a textura i granulometria per a 
cadascuna de les àrees d'estudi. El material de 
Punta des Sabinar correspon, principalment, al 
del Complex de Manglar, aquests clastes tenen 
una morfologia aplanada, en forma d'escates 
(Fig. 6) i presenten un elevat grau de classifica- 
ció amb una tendència a contenir un baix percen- 
tatge de material lutític, excepte a les trampes PS 
6i PS 7 (Fig. 7). En canvi, els materials recollits 
a les trampes de sediment de s'Alavern presenten 
una ampla varietat de formes i mides (graves i 
còdols) (Fig. 6), la proporció dels sediments de 
textura lutítica tenen un major protagonisme, 
amb un menor grau de classificació que els sedi- 
ments recollits a Punta des Sabinar (Fig. 7). 
Aquesta diferència granulomètrica i textural 
manté una estreta relació amb la presència, a la 





Fig. 7. Corbes granulomètriques acumulatives dels sediments recollits el 19/11/01. 
Fig. 7. Particle size distribution of sediments collected on 19/11/01. 

Fig. 8. a) Presencia de cristalls d'halita a l'interior d'eolianites exposades a la zona d'influència de l'esprai marí. 
Extret de Gómez-Pujol et al. (2002): b) Precipitacions en forma d'estalactites, de sals a partir de la percolació 
d'aigua salada infiltrada dins del penya-segat. Fotografia realitzada als penya-segats de Punta des Sabinar, en un 
voladís situat a 10 m d'altura, prop de la trampa PS 6 (Fig. 2c). 

Fig. 8. a) Halite crystals inside eolianites exposed on spray zone. From Gómez-Pujol et al. (2002); b) Salt pre- 


cipitation from sea water percolated throught the cliff rocks. Photo of an overhang (10 m height) of Punta des 


Sabinar cliffs, near sediment trap PS 6 (Fig. 2c). 


zona de s'Alavern, dels nivells superiors del 
penya-segats d'edat Plio-quaternària, donada la 
semblança entre els materials recollits a les tram- 
pes i els nivells de paleosòls i encrostraments. 


Discussió i conclusions 


Cal assenyalar una sèrie d'aspectes que 
s'han de considerar alhora de la ponderació dels 
valors estimats d'erosió continua. Aquests valors 
estan referits a una determinada superfície verti- 
cal del penya-segat, que presenta unes determi- 
nades variables litològiques i dins d'un ambient 
microclimàtic molt complex. En referència al 
primer punt, és evident que no tot el material par- 
ticulat que és després de la superfície considera- 
da cau dins la trampa col.locada al seu peu. De 
totes maneres a efectes pràctics ho hem conside- 
rat així tot i ser una simplificació i considerant 
que així com, per una banda el vent pot desplaçar 
el material cap a un costat, suposem que en la 
mateixa proporció (o molt aproximada) aportarà 
també material de la paret propera a l'àrea consi- 
derada inicialment. 

En quant a les variables litològiques s'ha de 
tenir en compte que el model proposat a l'apartat 


de mètode (Fig. 4) considera una superfície de 
mostreig homogènia tant pel que fa a litologia i 
topografia de les superfícies de retrocés. La rea- 
litat difereix una mica del model considerat (Fig. 
2a, 2b i 2c) ja que els materials que conformen 
els penya-segats de les àrees d'estudi presenten 
una alternança entre calcàries, margocalcàries i 
calcarenites corresponents al Miocè Superior i 
Plioquaternari. Així com també, les superfícies 
de mostreig presenten perfils topogràfics abrup- 
tes. En quant a les variables climatològiques cal 
assenyalar que la variable vent no s'ha tingut en 
compte degut a la dificultat d'obtenció i d'inter- 
pretació dels valors de la seva intensitat per a 
cada una de les estacions climatològiques, la 
principal dificultat radica en la relació entre 
intensitat del vent i les característiques de l'onat- 
ge. En l'actualitat es treballa sobre aquest aspec- 
te ja que es considera tant a l'onatge com al vent 
els principals factors que possibiliten la deposi- 
ció de les sals, mitjançant l'esprai marí, a les 
parets dels penya-segats. També s'ha d'afegir la 
dificultat que representa la complexe topografia 
del penya-segat alhora de modelitzar l'acció del 
vent en aquest punt. 

El volum de material alliberat dels penya- 
segats de l'àrea de Punta des Sabinar és quatre 

vegades menor que els de l'àrea de s'Alavern. La 
presència de nivells d'encrostaments calcaris i 
paleosòls a la part superior dels penya-segats de 
s'Alavern (Fig. 2a), amb un menor grau de cohe- 
sió i resistència que les calcarenites del Complex 
Terminal, pareix ésser-ne el principal factor. La 
textura i composició dels sediments així ho 
demostren. 

S'observa una relació directa entre el volum 
de material alliberat en un període concret i els 
valors de precipitació: les majors taxes d'erosió i 
retrocés dels penya-segats es donen durant els 
períodes amb majors valors de precipitació (Fig. 5). 
L'acció de les sals pareix ésser el principal meca- 
nisme de meteorització quimioclàstica dels 
penya-segats, que acaba per donar lloc a la seva 
descamació. Les sals es dipositen a l'interior de 
les microfractures els dies de tempestes marines. 
Així ho demostra la presència de cristalls d'hali- 
ta (Fig. 8a) a l'interior de les eolianites que for- 
men els carreus de la Torre d'en Beu, localitzada 
a la part superior dels penya-segats de la zona de 
Cala Figuera (Santanyí) (Gómez-Pujol et al., 
2002). També s'ha pogut constatar la precipitació 
de sals a partir de l'aigua, amb una elevada con- 
centració de sals, infiltrada dins dels penya- 
segats (Fig. 8b). 

L'orientació E-W dels espadats de s'Ala- 
vern permet que rebin una major insolació que 
els penya-segats de Punta des Sabinar d'orienta- 
ció SW-NE. El grau d'incidència de la insolació 
pot ésser traduit en un augment de la temperatu- 
ra dels materials que constitueixen els penya- 
segats, fent possible l'acció d'algunes sals i pro- 
cessos mecànics de ciclicitat contracció-expansió 
tèrmica (Davison, 1986, Goudie i Viles, 1997, 
Holmer, 1998). 

És possible que els períodes amb la màxi- 
ma activitat erosiva per part de les sals no es 
reflecteixi en la quantitat de material dipositat a 
l'interior de les trampes. L'expansió tèrmica i el 
creixement de cristalls de sals a l'interior de les 
microfractures durant els períodes secs (Moses i 
Smith, 1994), pot donar lloc a la formació de 
material laminar, graves i petits còdols. Aquests 
poden ésser alliberats durant els dies de pluja, 
mitjançant el rentat de les parets dels penya- 
segats afectats (Holmer, 1998). 

